GRADSKA KNJIŽNICA SAMOBOR

UPRAVNO VIJEĆE

U Samoboru 16. svibnja 2025.

**ZAPISNIK**

s 34. sjednice Upravnog vijeća Gradske knjižnice Samobor održane 16.05.2025. u 12:30 preko aplikacije Zoom.

Prisutni:

Blaženka Mavrić Vadlja, Hana Kovačić, Sanja Petrić i Maja Klisurić.

Ostali prisutni: Mirjana Dimnjaković, ravnateljica GKS-a

**DNEVNI RED**

1. Verifikacija zapisnika s 33. sjednice UV GKS
2. Usvajanje prijedloga ravnateljice za zapošljavanje nove djelatnice po raspisanom Natječaju
3. Usvajanje zamolbi djelatnice Draženke Robotić
4. Donošenje Odluke V. izmjenama i dopunama Pravilnika o radu Gradske knjižnice Samobor
5. Usvajanje prijedloga ravnateljice o ljetnom radnom vremenu GKS
6. Razno

Predloženi dnevni red jednoglasno je usvojen.

**Ad.1)** Članice Upravnog vijeća jednoglasno su usvojile zapisnik s 33. sjednice Upravnog vijeća GKS-a.

**Ad.2)** Temeljem članka 29, stavka 13. Statuta GK Samobor Upravno vijeće na prijedlog ravnateljice i Pravilnika o radu Gradske knjižnice Samobor čl. 37, stavak 10. daje suglasnost za zapošljavanje Ane Marović prema prijedlogu Stručnog povjerenstva.

**Ad.3)** Zamolba djelatnice Draženke Robotić za financiranje upisa komunikacijskog seminara u organizaciji Metonia.hr jednoglasno je prihvaćena.

Molba za ostvarivanje prava na naknadu temeljem stečenog višeg stručnog zvanja je jednoglasno prihvaćena.

**Ad.4)** Sukladno čl. 37 Statuta Gradske knjižnice , stavak 3. ravnateljica Gradske knjižnice Samobor predlaže V. dopune i izmjene Pravilnika o radu, koje je Upravno vijeće jednoglasno prihvatilo.

**Članak 65.**

Za postignuti znanstveni stupanj i viša zvanja u knjižničarstvu ako je u vezi s poslovima koje radnik obavlja ili s djelatnošću Knjižnice, pripadajući koeficijent radnika se uvećava za:

* magisterij znanosti, specijalistički poslijediplomski studij – za 8%
* **stečeno zvanje u struci: viši knjižničar, viši knjižničarski suradnik, viši knjižničarski tehničar – 10%**
* doktorat znanosti – 15%.

**Ad.5)** Usvojen je prijedlog ravnateljice Dimnjaković o prelasku na ljetno radno vrijeme u periodu od 23. lipnja do 30. kolovoza. Oba odjela knjižnice radit će od ponedjeljka do srijede u popodnevnoj smjeni, a od četvrtka do subote u jutarnoj.

**Ad.6)** Pod točkom razno ukratko su iznesene informacije o programima na oba odjela Knjižnice.

Zapisničar: Maja Klisurić

Predsjednica UV-a GKS-a: Blaženka Mavrić Vadlja

